	A Xunta de Goberno da Deputación Provincial de Ourense, na súa sesión ordinaria do día 22 de novembro de 2021, adoptou, por unanimidade, o seguinte acordo:

“Primeiro.- Ratificar o convenio de colaboración entre a Universidade de Vigo e a Deputación Provincial de Ourense, asinado con data 5 de maio de 2021, para actividades de difusión cultural no Campus de Ourense. 
Segundo.- Conceder unha subvención nominativa á Universidade de Vigo, nos seguintes termos:
-Importe: 220.000,00  euros. 
-Obxecto: Desenvolvemento de actividades de difusión cultural no Campus de Ourense.
-Xustificación: A subvención xustificarase mediante a presentación de  certificado expedido pola persoa que teña ao seu cargo o desempeño das funcións de intervención da entidade beneficiaria, no que se acrediten respecto a actuación subvencionada, os seguintes extremos:
1.-Que se cumpriu a finalidade para a que foi concedida a subvención.
2.-Que a xustificación da subvención concedida se refire ao mesmo proxecto que serviu de base para a concesión da subvención, indicando, de ser o caso, se houbo algunha variación con respecto ao proxecto inicial.
3.-Que a xustificación da subvención concedida acada o 100% do importe do proxecto que serviu de base para a concesión da subvención (236.026,00 euros), indicando, en caso contrario, a porcentaxe que supón.
4.-Que os documentos xustificativos do gasto foron aprobados polo órgano competente. 
5.-Que a entidade beneficiaria se atope ao corrente das súas obrigas tributarias coa Facenda Estatal, Autonómica e coa Seguridade Social.
6.-Relación das subvencións concedidas á entidade beneficiaria para a mesma finalidade, indicando o seu importe e os conceptos subvencionados.
[bookmark: _GoBack]Poderán realizarse pagamentos a conta, previa solicitude do interesado, que consistirán na realización de pagos fraccionados  que responderán ao ritmo de execución das accións subvencionadas, aboándose por contía equivalente á xustificación presentada. Para a realización dos pagamentos a conta, deberán presentarse as facturas e xustificantes correspondentes. En todo caso, a realización destes pagamentos non implica unha declaración definitiva como xustificado do gasto correspondente, nin exime da necesidade de presentar a conta xustificativa completa ao remate da execución do proxecto. En consecuencia, no caso de que a subvención non se estimase xustificada no trámite final, a Deputación poderá esixir o reintegro das cantidades aboadas a conta, de concorrer causa legal conforme ao artigo 37 da Lei xeral de subvencións. 
Sen prexuízo do anterior, poderán realizarse pagos anticipados, a instancia dos interesados, suxeitos á constitución de garantía, segundo o establecido no dito artigo 16 da Ordenanza xeral de subvencións e coas excepcións correspondentes, por importe do 100% do anticipo solicitado.
Ao abeiro do establecido no artigo 31.2 da Lei xeral de subvencións, considerarase como gasto efectivamente realizado aquel cuxa obriga de pago fose contraída antes do vencemento do prazo de xustificación da subvención. En consecuencia, non será preciso acreditar a realización do pago na conta xustificativa. Non obstante o anterior, e no exercicio das súas facultades de control financeiro, a Intervención poderá realizar procedementos simplificados de control financeiro, consistentes en esixir, a partir do mes seguinte ao do pago da subvención, a acreditación do pago da totalidade dos gastos incluídos na conta xustificativa. O incumprimento desta obriga dará lugar á obriga de reintegro por parte do beneficiario, así como á imposición das sancións que procedan.  
De acordo co establecido no artigo 16 da Ordenanza Xeral de Subvencións, as subvencións, como regra xeral, serán aboadas ao beneficiario unha vez xustificadas, no prazo máximo de trinta días naturais dende que se dite o acto administrativo no que se teña por xustificada a subvención.
-Prazo xustificación: ata o 15 de xaneiro 2022”.

	E para que conste así e produza os efectos oportunos ante a Base de Datos Nacional de Subvenciones, expídese este documento en Ourense, o vinte e dous de novembro de dous mil vinte e un.
